  Виталий Пронин Кынмамен черласьёслэн лыдзы 39 процентлы будэмын. 5-тӥ тулыспаллы Ижын 49 000 адями кынмамен, 760 мурт пыэдэн висьыны усем. 14 нылпи садын 19 группа карантинын возиське, Ижысь 17 школаосын 52 класс уг дышетскы. Поликлиникаослэн ужзы трослы будӥз: калык 4 пол ӵемгес врачъёсты дораз ӧтча, кык пол ӵемгес эмъяськон юртэ ветлэ. Стационарын кыллись муртъёс доры пыраны уг яра, врачъёс ӝыт 20.00 часозь ужало, кӧснуналэ - 15.00 часозь.Ижын эпидемиен нюръяськонъя комиссилэн кенешаз висён дугдытон вылысь таӵе решение кутэмын: ымнырез маскаен ӵоктано, трос калыко ужрадъёсты  ӧвӧл ортчытъяно.Нимысьтыз саклык висъямын транспортын, лавкаосын но школаосын эпидемилы пумит ужрадъёс ортчытонлы, ивортэ Ижкар администрацилэн пресс-службаез.Туспуктэмез: photosight.ru Теги: Иж ОРВИ пыэд  